**ფულხენსიო ბატისტა ი სალდივარი** (ესპ. Fulgencio Batista y Zaldívar; დ. 16 იანვარი, 1901, ბანესი, კუბა — გ. 6 აგვისტო, 1973, გუადალმინა, ესპანეთი) — კუბის მმართველი. კუბის ლეგიტიმური პრეზიდენტი 1940–1944 წლებში და დიქტატორი 1952–1959 წწ. მეორედ ხელისუფლებაში მოვიდა სახელმწიფო გადატრიალების გზით. დაამხეს კუბის რევოლუციის შედეგად 1959 წლის 1 იანვარს. 

დაიბადა 1901 წლის 16 იანვარს ოლგინის პროვინციის ქალაქ ბანესში. მამა - ბელისარიო ბატისტა პალერმო, დედა - კარმელა სალდივარ გონსალესი მონაწილეობდნენ კუბის ესპანეთისაგან დამოუკიდებლობისათვის ბრძოლაში. დაბადებისას დედამისმა უწოდა რუბენი და მისცა თავისი გვარი სალდივარი, მაგრამ მამამისს არ სურდა ამ სახელით დაერეგისტრირებინა თავისი შვილი. 1939 წლამდე ქალაქ ბანესის ყველა მონაცემში ბატისტა მოხსენიებულია, როგორც რუბენ სალდივარი, მაგრამ 1939 წელს საპრეზიდენტო არჩევნებზე კანდიდატურა წააყენა ფულხენსიო ბატისტას სახელითა და გვარით, თუმცა აღმოჩნდა, რომ ასეთი პირი იურიდიულად არ არსებობდა, ამისათვის სასამართლოს გადაუხადა 15 000 კუბური პესო, რათა იურიდიულად დარეგისტრირებულიყო ფულხენსიო ბატისტას სახელწოდებით.

1933 წელს სათავეში ჩაუდგა სახელმწიფო გადატრიალებას. გახდა ქვეყნის დე-ფაქტო მმართველი 1940 წელს კი ქვეყნის მეთაურის თანამდებობა დე-იურედაც დაიკავა. 1944 წელს დამარცხდა საპრეზიდენტო არჩევნებში რამონ გრაუსთან და თანამდებობას დაემშვიდობა 8 წლით. 

1952 წლის საპრეზიდენტო არჩევნებში სამი კანდიდატურა იყო რობერტო აგრამონტე, კარლოს ევია და ფულხენსიო ბატისტა, რომელსაც გამარჯვების ყველაზე ნაკლები შანსი ჰქონდა. როდესაც საბოლოოდ ცხადი გახდა, რომ არჩევნების მოგების არანაირი შანსი არ იყო, ბატისტამ 1952 წლის 10 მარტს ორგანიზება გაუკეთა სახელმწიფო გადატრიალებას. ხელისუფლებას ჩამოაშორა პრეზიდენტი კარლოს პრიო სოკარასი და 2 წლით თავი გამოაცხადა დროებით პრეზიდენტად. 

მისი ხელისუფლებაში მოსვლიდან მალევე დაიწყო ბრძოლა მისი მმართველობის წინააღმდეგ. საბოლოოდ მისი მმართველობა დამხობილ იქნა 1959 წელს კუბის რევოლუციის შედეგად. ბატისტა კუბიდან სანტო-დომინგოში გაიქცა, საიდანაც პორტუგალიაში, შემდეგ კი ესპანეთში გადავიდა, სადაც გარდაიცვალა კიდეც 1973 წელს გულის შეტევით. დაკრძალულია მადრიდში სან-ისიდოროს სასაფლაოზე.

იხილეთ აგრეთვე
--------------

* კუბის პრეზიდენტი
* კუბის რევოლუცია

რესურსები ინტერნეტში
--------------------

ვიკისაწყობში არის გვერდი თემაზე:
***ფულხენსიო ბატისტა***

* Fulgencio Batista
* Fulgencio Batista
* What Castro Found
* January 1, 1959: "Cuban Dictator Batista Falls From Power"
* Fulgencio Batista Zaldívar Collection[*მკვდარი ბმული*]

სქოლიო
------

1. ↑  His given name was Rubén Zaldivar.  დაარქივებულია ორიგინალიდან — 2007-11-30. ციტირების თარიღი: 2011-12-04.
2. ↑  „Batista Dies in Spain at 72". New York Times. August 7, 1973.

|  |  |  |  |  |
| --- | --- | --- | --- | --- |
| 

| ხ • გ • რ
კუბის პრეზიდენტები |
| --- |
|  |
| 
ტომას ესტრადა პალმა **·** ხოსე მიგელ გომესი **·** მარიო გარსია მენოკალი **·** ალფრედო საიას ი ალფონსო **·** ხერარდო მაჩადო **·**  ალბერტო ერერა ი ფრანჩი **·**  კარლოს სესპედესი **·** რამონ გრაუ **·** კარლოს ევია **·**  მანუელ მარკეს სტერლინგი **·**  კარლოს მენდიეტა **·** ხოსე აგრიპინო ბარნეტი **·** მიგელ მარიანო გომესი **·** ფედერიკო ლარედო ბრუ **·** ფულხენსიო ბატისტა **·** რამონ გრაუ **·** კარლოს პრიო სოკარასი **·** ფულხენსიო ბატისტა **·** ანსელმო ალიეგრო ი მილა **·** კარლოს მანუელ პიედრა **·** მანუელ ურუტია ლიეო **·** ოსვალდო დორტიკოს ტორადო **·** ფიდელ კასტრო **·** რაულ კასტრო
 | 
 |

 |


|  |  |
| --- | --- |
| იდენტიფიკატორები ვიკიმონაცემებში რედაქტირება | 
* BNC: 000066422
* BNE: XX1170095
* BNF: cb101131534 (data)
* CiNii: DA14728338
* GND: 118657550
* ISNI: 0000 0001 0879 1917
* LCCN: n50007891
* NARA: 10580495
* NKC: xx0122097
* NLA: 35739459
* NTA: 168215659
* RERO: 02-A002976122
* SNAC: w63v0hsw
* SUDOC: 074177761
* Trove: 1065384
* VIAF: 24590058
* WorldCat Identities (VIAF-ის მეშვეობით): 24590058

 |